Mfumo na vanhu va wona va fanele ku papalata ku nghenelela kumbe ku tlula mfanelo yo yisa emahlweni mfuwo wa vaaki lava. Ehandle ku amukela mimfuwo leyi boxiweke eka Xinawana xa 27 xa Ku Hlambanya ka Misava Hinkwayo ka Timfanelo ta Ximunhu hi 1948, ntwanano wa matiko ya misava eka Ikhonomi, Mahanyelo na Timfanelo ta Mfuwo wa 1996. Switirho swa matiko ya misava hi swimbirhi swi amukeriwile hi Afrika Dzonga naswona swa tirhisiwa no landzeleriwa. Afrika Dzonga leri nga na mimfuwo yo hambana ri fanele ku langutela leswaku mimfuwo leyi ya languteriwa hi milawu tanihi laha swi nga xiswona eka swiyenge leswi nga laha henhla. Tani hikwalaho ko va mintolovelo ya mfuwo yi nga fanelangiki ku kwetlembetana na timfanelo tinwana eka Nawumbisi wa timfanelo, laha swi nga tano swi fanele ku lulamisiwa/fambelanisiwa leswaku swi fambelana na Nawumbisi wa timfanelo. Xikombiso, mfuwo wa khale lowu yelanaka na vudyandzhaka eka nawu wa ndzhavuko wu fanele ku fambelanisiwa na Nawu wa ku Amukeriwa ka Matekanelo ya Ndzhavuko wa 120 wa 1998. Xikombiso, nawu wa ndzhavuko wa vudyandzhaka wa Vantima wu vula leswaku i vaxinuna ntsena lava nga va ka vadyandzhaka va rifuwo ra sirha leswi ku nga vudyandzhaka bya jaha lerikulu. Noni na vana va fanele ku hlayisiwa hi waxinuna loyi a nga mudyandzhaka wa rifuwo kumbe loyi a siyiweke a nga ri na muhlayisi. Mfuwo lowu a wu kanetana na timfanelo ta ximunhu ta masungulo hikwalaho nawu wa ndzhavuko lowu nga kona sweswi wu seketela leswaku ku sirheleriwa hi ndzingano hi nawu?